שם אלוקים בכל ענייני החלומות

לעיל מ-ח לאלוקים פתרונים,

מא-טז בלעדי אלקים יענה את שלום פרעה,

מא-כה את אשר האלקים עשה הגיד לפרעה,

מא-כח את אשר האלקים עשה הראה את פרעה,

מא-לב כי נכון הדבר מעם האלקים וממהר האלקים לעשותו

ובהמשך הפרשה שם אלוקים:

מב-יח ויאמר אליהם יוסף ביום השלישי זאת עשו וחיו את האלקים אני ירא

מב-כח ויאמר איש אל אחיו הושב כספי וגם הנה באמתחתי ויצא לבם ויחרדו איש אל אחיו לאמר מה זאת עשה אלקים לנו

מג-כג ויאמר שלום לכם אל תיראו אלקיכם ואלקי אביכם נתן לכם מטמון

מד-טז מה נדבר ומה נצטדק האלקים מצא את עון עבדיך

מב-ו

וישתחוו לו אפים ארצה

וארבעה פעמים השתחוו לו זו פעם ראשונה

מג-כו ויבא יוסף הביתה ויביאו לו את המנחה אשר בידם הביתה וישתחוו לו ארצה

מג-כח ויאמרו שלום לעבדך לאבינו עודנו חי ויקדו וישתחוו

מד-יד ויבא יהודה ואחיו ביתה יוסף והוא עודנו שם ויפלו לפניו ארצה

ופעם אחת לא נפלו לפניו והוא כאשר חזרו שנית מארץ כנען ובנימין אתם ״וירדו מצרים ויעמדו לפני יוסף״ (מג-טו)

והנה מתקיימים החלומות והאחים משתחווים, אך למי הם משתחווים האם ליוסף אחיהם או למלך מצרים ? והאם הוא אכן קיום החלום, הלא בחלום היו משתחווים פעם אחת לאלומתו ופעם אחת לו עצמו, וכאן אינם יודעים שזה הוא.

רוח הקודש לקראת גילוי יוסף

מב - יא כלנו בני איש אחד נחנו נצנצה בהם רוח הקודש וכללהו עמהם שאף הוא בן אביהם.

מג - ח ונחיה ולא נמות וברש"י נצנצה בו רוח הקודש, על ידי הליכה זו תחי רוחך

מג - יד ואת אחיכם אחר וברש"י רוח הקודש נזרקה בו לרבות יוסף

מג - לד וישתו וישכרו עמו וברש״י, ומיום שמכרוהו לא שתו יין והוא לא שתה יין ואותו היום שתו

מב-טז

שלחו מכם אחד ויקח את אחיכם

ולא ראינו ששלחו מהם אחד אלא נראה שנאסרו כולם בבית המשמר

מב-כ

ואת אחיכם הקטן תביאו אלי ויאמנו דבריכם ולא תמותו ויעשו כן

מהו ויעשו כן, האם הכוונה לומר בקיצור את ההמשך שהלכו לארץ כנען והביאו את בנימין ? אין זה נראה, ואם שהביאו לו אח אחד מהם, הלא לקמן מב-כד נאמר ויקח מאתם את שמעון, נראה שהוא לקחו

מב-כד

ויסב מעליהם ויבך

בכיה זו היא לאחר שהזכירו את צרת יוסף בהתחננו, ולאחר שהזכירו את צרתם שלהם, וצריך לדעת אם בכייה זו, על צרתם שלהם באה על צרתו שלו.

וכעין שאלה זו בסוף ויחי (נ-יז) כה תאמרו ליוסף אנא שא נא פשע אחיך וחטאתם כי רעה גמלוך ועתה זא נא לפשע עבדי אלקי אביך ויבך יוסף בדברם אליו

ובכי נוסף לקמן בראותו את בנימין (מג-כט) וימהר יוסף כי נכמרו רחמיו אל אחיו ויבקש לבכות ויבא החדרה ויבך שמה

מב-מא

ויאמרו איש אל אחיו אבל אשמים אנחנו על אחינו אשר ראינו צרת נפשו בהתחננו אלינו ולא שמענו על כן באה אלינו הצרה הזאת

דווקא כעת כשמבקש לאסור אחד מהם, הם רואים את אשמתם בצרת נפשו של יוסף.

אבל כאשר אמר להם מרגלים אתם, וכאשר אמר אם בבוא אחיכם הקטן הנה (מב-טו) וכשאוסרם שלשת ימים, אז עדיין לא ראו את אשמתם.

ותראה שאין הם אשמים על עצם מכירתו אלא על צרת נפשו בהתחננו.

מג-טו

ויעמדו לפני יוסף

כאן לא השתחוו ולא נפלו ארצה, רק עמדו לפניו, אבל יתכן שעמדו לפניו אך לא נגשו אליו עדיין ממש כי מיד אמר לאשר על ביתו לקחתם. וראה לעיל (מב-ו) כל עניין השתוויותיהם.

מג-יח

על דבר הכסף השב באמתחתינו בתחלה אנחנו מובאים להתגלל עלינו ולהתנפל עלינו ולקחת אתנו לעבדים ואת חמרינו

אם בתחילה כבר חשדם במרגלים, אסרם שלשת ימים, לקח מהם את אחיהם עד שיביאו את בנימין, מה כעת החשש הגדול על דבר הכסף, הלא חשש מרגלים חמור ממנו, ומהו הלשון המופלגת הזאת של להתגולל, להתנפל, לקחת לעבדים, ואת חמורינו.

ותראה כי החמורים מוזכרים כאן בכמה מקומות, כאשר מביא אותם האיש ביתה יוסף: (מג-כד) ויתן מים וירחצו רגליהם ויתן מספוא לחמריהם, וכן כשיצאו מבית יוסף (מד-א) הבקר אור והאנשים שלחו המה וחמריהם, וכשחוזרים לבית יוסף: (מד-יג) ויעמס איש על חמרו וישבו העירה.

מד-א

מלא את אמתחת האנשים אכל.. ושים כסף איש בפי אמתחתו

וכסף זה לא נזכר יותר, לא כשחיפשו את הגביע, ולא שמענו שהאחים פחדו מחמתו, ומדוע הושם ?

ואולי נתינת הכסף היה בה ענין אחר, והוא שעצם הפרנסה שלהם הרגיש יוסף מחויב לה מיד אלוקים כמו שאמר (מה-ה) ״כי למחיה שלחני אלקים לפניכם״, ואין ראוי שיקח כסף על זה, אפילו לא לזמן מועט.

וגם יעקב אבינו אומר על החזרת הכסף בפעם הראשונה: (מג-יב) ״אולי משגה הוא״, רק אולי.

מד - ט

אשר ימצא אתו מעבדיך ומת

לכאורה הבינו שיש אדם אחר שמניח באמתחותיהם דברים, וכמו שחזר הכסף הראשון, וכבר נחרדו שהיה בכוונה, שנאמר: (מב-לה) ויצא לבם, ויחרדו איש אל אחיו.. ויראו את צרורות כספיהם הם ואביהם ויראו. וכן (מג-כב) לא ידענו מי שם כספנו באמתחתינו, ומדוע לא נזהרו בלשונם בחריצת הדין על אשר ימצא הגביע בידו ומת ?

תראה שהאחים גזרו גזר דין מוות על אשר נמצא הגביע בידו, והיו בטוחים שאינו אתם, וממש בדומה כאשר לבן מחפש את התרפים, גוזר יעקב מוות על הגונב: ״עם אשר תמצא את אלהיך לא יחיה״ (לא-לב)

הדברים שעשה יוסף לאחיו בטרם גילה את עצמו: מרגלים אתם, בית סוהר שלושה ימים, אסירת שמעון, כספם בפי אמתחתם, ההכרח להביא את בנימין, הטמנת הגביע, ועל ידי זה, החזרתם למצרים כדי להשאיר אצלו את בנימין.

לכאורה יוסף אינו מעניש ומטלטל את אחיו סתם כדי לייסרם

נראה שהוא כדי שיקחו את האחריות על בנימין, כמו שיהודה באמת עושה, לוקח ערבות על בנימין בפני אביו. מדבר בפני יוסף על גודל הפחד על חיי אביו. ומוכן להשאיר את עצמו עבד במצרים ובלבד להחזיר את בנימין, אותה עבדות שגזר על יוסף ״אחינו בשרנו״ כאשר הוא מכר אותו למצרים, הוא מוכן כעת לקחת על עצמו כדי להשיב את בנימין. כעין תשובת המשקל.

אבל צריך לדעת מה יועיל שיקחו אחריות על בנימין הרי את בנימין לא מצאנו ששנאו מתחילה כמו ששנאו אותו.

עוד צריך לדעת, מדוע החזיר את הכסף בפי אמתחותיהם פעם ראשונה ופעם השניה, הלא מלבד הפחד לא הוסיף דבר, והאם מטרתו היתה רק להפחידם ?

והחזרה שניה של הכסף קשה יותר, כי מאז שהחזיר להם הכסף בפי אמתחותיהם, לא נזכר עליו יותר כלום, לא שהוא נמצא כאשר חיפשו את הגביע, ולא שפחדו מפניו.