ו-ט ברש״י ואילו היה בדורו של אברהם לא היה נחשב לכלום

כיצד ומדוע אומרים על אדם שהתורה מעידה עליו ״את האלוקים התהלך״, שבדור אחר לא היה נחשב לכלום, הרי הוא נחשב לאדם שמתהלך את האלוקים, גם אם בדורו יש יותר ממנו.

ולגבי עצם הדבר שיש דורשים אותו לגנאי, מדוע לדרוש לגנאי אם אפשר למצוא זכות, ועוד שבסוף פרשה קודמת מבואר שנח מצא חן בעיני ה׳, וגם כאן הוא היחיד שנבחר להינצל מהמבול, ונראה שיש כאן איזה ענין נסתר לדרוש כאן לגנאי.

ו-יד..טז

עשה לך תבת עצי גופר קנים תעשה.. וכפרת.. וזה אשר תעשה אתה שלוש מאות אמה אורך..

ותראה כי כעת אלוקים שׂמכלה את הארץ ונותן לנח דרך להימלט, יורד גם לפרט כיצד ואיך תעשה התיבה, מה גודלה וכמה קומותיה, ולא נראה שהוא רק ללמד את נח כיצד בונים תיבה.

בענין מספר החיות והבהמות שבאו לתיבה

ו-כ מהעוף למינהו ומן הבהמה למינה מכל רמש האדמה למינהו שנים מכל.. ואין כאן חלוקה לטהורים ושאינם טהורים.

אך לקמן אנו רואים יוצאים מן הכלל: (ז-ב) מכל הבהמה הטהורה תקח לך שבעה שבעה.. גם מעוף השמים שבעה שבעה..

ושוב חזרו לכללם: (ז-ח,ט) מן הבהמה הטהורה ומן הבהמה אשר איננה טהורה.. שנים שנים באו אל נח..

ו-יח

והקמתי את בריתי אתך

לא אמר שכורת אתו ברית ועוסק כעת בקיומה, ונשמע שזו ברית קדומה, והיכן היא.

וראה לקמן ז-א

ז-א

ויאמר ה׳ לנח בא אתה וכל ביתך אל התבה כי אתך ראיתי צדיק לפני בדור הזה

ונראה כי צריך כאן סיבה מיוחדת להכניס את נח אל התיבה אשר בנה, והיה ניתן גם למצוא צדיק אחר ולהכניס אותו, ובמקרה כזה נח רק קיים את הציווי לבנות והיה נספה עם אנשי המבול. וצריך לדעת איך מתקיים מאמר הכתוב ו-יח והקמתי את בריתי אתך ובאת אל התבה אתה ובניך ואשתך ונשי בניך אתך. כי שם נראה שהוא ברית בין נח ובין ה׳ ולא יעמוד על זה שוב למבחן.

ותראה כי אולי כאן כשיש הבחנה ומתן זכות לצדיק, זהו מקומו של הציווי החדש של שבעה שבעה כי בתחילה היו כל העופות והבהמות בכלל שנים מכל יבאו אליך להחיות, וכעת כשיש משא פנים לצדיק ניתן גם דין שונה לבהמות הטהורות ולעוף השמים. למרות שעוף השמים לא נאמר בו טהור.

ז-ג

גם מעוף השמים שבעה שבעה זכר ונקבה

ולא נאמר על עוף טהור דווקא. ונשמע כל עוף. ולמעלה ו-כ מהעוף למינהו ומן הבהמה למינה.. שנים מכל יבאו אליך להחיות.

מהו שבעה שבעה כמה זכרים וכמה נקבות ? והאם שבעה זכרים ושבעה נקבות ? ואינו כמו שנים שנאמר למעלה ו-יט ומכל החי מכל בשר שנים מכל.. זכר ונקבה יהיו כלומר השנים עצמם הם זכר אחד ונקבה אחת

ח-א

ויזכור אלוקים, וברש״י מידת הדין היא ונהפכה לרחמים, ומה זכר להם לבהמות, זכות שלא השחיתו דרכם קודם לכן ושלא שמשו בתיבה

נראה שהיה צריך להפוך דין לרחמים, וגם לזכור, שמשמעותו, דבר שהיה יכול להשכח, וזה קצת קשה כי נראה שעוד קודם המבול היתה התיבה מיועדת להצילו, כלומר שלא היה עתיד להיענש אתם, ואם כן מדוע כעת יש לזוכו ולהפך עליו את מידת הדין לרחמים, הרי מתחילה לא היתה עליו מידת הדין.

ועוד שלפני המבול נאמר לנח, והקימותי את בריתי אתך, ובאת אל התיבה, ובמשמעות הדבר שיש ברית על כך שהוא עתיד להנצל.

ח-ב

ברש״י, לא נסכרו כל המעינות שנפתחו כיוון שנשארו אלו שיש בהם תועלת לעולם כגון חמי טבריה

ואותם שיש להם תועלת לעולם, הרי לא נפתחו בבריאת העולם ואם כן, מדוע כעת הם נפתחים, וכי זה זמן רצון להיטיב לעולם ?

ח-ו..טז

נח בודק מעצמו, שולח את העורב ואחריו את היונה שלש פעמים כדי לדעת מה מצב המבול בארץ, לבסוף הוא אף מסיר את מכסה התיבה ורואה שחרבו המים, אך היציאה בפועל מהתבה נראה שקורית רק בעקבות ציווי, צא מן התבה.

ח-ז,ח

וישלח את העורב.. וישלח את היונה

העורב הידוע היונה הידועה, ומי הם ?

ועורב עוד אפשר להבין שהיה רק זכר אחד בתיבה, אבל יונה בהיותה עוף טהור, הלא היו כמה כמוה

ח-כ

ויבן נח מזבח לה׳ ויקח מכל הבהמה הטהרה ומכל העוף הטהור ויעל עלת במזבח

שנה תמימה היו הבהמות והעופות הטהורים בתיבת ההצלה של נח, חייהם נשמרו כשסביבם כל היקום גווע, וכעת כאשר יוצא נח מן התיבה הוא לוקח את החיים עצמם, אלו הניצולים, ולא רק אחדים מהם, אלא ׳מכל הבהמה.. ומכל העוף׳, ומעלה מנחה לה׳, הוא מחזיר לה׳ את החיים עצמם, מיד אחרי המבול והצלת חייו.

ח-כא

וירח ה׳ את ריח הניחח ויאמר ה׳ אל לבו לא אסף לקלל עוד את האדמה בעבור האדם

והלא במבול ירד מים שגרמו ל׳ויגוע כל בשר.. כל אשר נשמת רוח חיים באפיו מכל אשר בחרבה מתו וימח את כל היקום׳ ז-כא..כג, והאם זה תיאורו של המבול קללת האדמה ?

ותראה שהאדמה נוצרה כאשר נאמר יקוו המים מתחת השמים אל מקום אחד ותראה היבשה (א-ט) וכאן כאשר חזרו המים וכיסו את האדמה, אכן היה כאן גם משום קללת האדמה.

ותראה עוד שבקללת האדם נאמר ארורה האדמה בעבורך (ג-יז) ובקללת קין נאמר ארור אתה מן האדמה.. כי תעבוד את האדמה לא תסף תת כמה לך (ד-יא, יב)

וירח ה׳ את ריח הניחוח ויאמר ה׳ אל לבו לא אסף לקלל עוד את האדמה

ומה ראה כאן דבר מיוחד. וראה לעיל ח-כ כי נח החזיר את החיים לה׳

ויאמר ה׳ אל לבו

תראה כמה מיוחד הוא הביטוי הזה של אמירת ה׳ אל לבו

ותראה כי כסופו של המבול, אף בתחילתו יש לנו גילוי של אמירה אל הלב: וינחם ה׳ כי עשה את האדם בארץ ויתעצב אל לבו

אנו רואים סביב המבול גילוי ברור של ה׳ כבעל ענין ו׳אינטרס׳ בעולם, עד לצער וכאב ולהפך.

ותראה עוד כי מחשבת האדם ולבבו קודמים בכל פעם לגילוי מחשבות הלב של ה׳, לפני המבול נאמר וכל יצר מחשבת לבו רק רע כל היום (ו-ה) ועל זה וינחם ה׳.. ויתעצב אל לבו.. ואחר המבול הקריב נח את הקרבנות והעלה ריח ניחח, והקרבנות עיקרם הוא כוונת הלב ועל זה וירח ה׳ את ריח הניחח ויאמר ה׳..

ח-כא וברש״י לא אוסיף לקלל, ולא אוסיף, כפל הלשון לשון שבועה, הוא שכתוב אשר נשבעתי מעבור מי נח

ומה צריך שבועה לפניו, ואיך שייך למצוא בדיבור שני מה שלא הובטח להתקיים בפעם ראשונה, וכי אין הדיבור מתקיים בוודאות שצריך להשבע כדי לקיימו ?

ט-ב,ג

ומוראכם וחתכם יהיה על כל חיות הארץ ועל כל עוף השמים..בידכם ניתנו.. כל רמש אשר הוא חי, לכם יהיה לאכלה כירק עשב נתתי לכם את כל

ומה קרה לאחר המבול שהאדם קיבל שליטה גדולה יותר על בעלי החיים, ניתנו לו למאכל, ומותר ליטול את נפשו לאוכלו, אף שאת נפשו של האדם נענש הנוטלה.

ט-ג..ה כל רמש אשר הוא חי לכם יהיה לאכלה, וברש״י ואך את דמכם, אף על פי שהתרתי לכם נטילת נשמה בבהמה את דמכם אדרוש..

מה התחדש לאחר המבול שהותרו להם בעלי החיים לאכילה, ונראה שהתחדש גם ההיתר ליטול את נשמת בעלי החיים,

ט-יב..יז

זאת אות הברית אשר אני נותן.. וזכרתי את בריתי.. וראיתיה לזכור..

האם צריך להזכיר לו ? וכיצד נבאר את זה שהקב״ה עושה זיכרון לעצמו ?

וצריך לדעת עוד כי למעלה ח-כא נאמר וירח ה׳ את ריח הניחוח ויאמר ה׳ אל לבו לא אוסיף לקלל עוד את האדמה.. ולא אוסיף עוד להכות כל חי.. ושם כלפי עצמו, לא נאמר כל סימן או ברית, ומה נוסף כאן בברית ובאות עם נח ובניו.

י-יט

ויהי גבול הכנעני

ועד עתה לא עסקה התורה בגבולות

וראה לקמן יא-לא לגבי הליכת תרח לארץ כנען

יא-לא

ויקח תרח את אברם בנו ואת לוט.. ויצאו אתם מאור כשדים ללכת ארצה כנען ויבאו עד חרן וישבו שם

ואיני יודע עדיין האם נחור אחי אברהם, בעלה של מלכה ואבי בתואל, יצא גם הוא עם אביו מאור כשדים ללכת ארצה כנען, אם נשאר באור כשדים, או אם בנפרד, בעצמו יצא לחרן.

ובחיי שרה כד-י ויקח העבד עשרה גמלים.. וילך אל ארם נהרים אל עיר נחור. ולא מצאנו קודם שנחור הלך לארם נהריים זו, וגם לא ידענו מה היא ארם נהריים, מכל מקום ארם נהריים היא עיר מושבו של נחור, והיא גם נקראת אצל אברהם (כד-ד) ״אל ארצי ואל מולדתי״, שם ישב נחור, שם ישבו גם בנו בתואל ורבקה בתו.

ובתולדות כח-ב קום לך פדנה ארם ביתה בתואל אבי אמך וקח לך משם אשה מבנות לבן אחי אמך.. ונראה שפדנה ארם וארם נהריים אותו מקום הוא.

ובויצא כח-י ויצא יעקב מבאר שבע וילך חרנה. ונמצא שגר לבן בחרן. והאם זו חרן זו פדן ארם זו ארם נהריים ? ואם כן יוצא שנחור גם הוא הלך לחרן. ועדיין אין הכתוב מזכירו.

ושם בויצא כט-א וישא יעקב רגליו וילך ארצה בני קדם. והאם גם זו אותה ארץ בני קדם. והאם היא שייכת לארץ שנזכרה בפרשת נח יא-ב ויהי בנסעם מקדם.

ויקח תרח את אברם

למדנו שאברם העברי, אברם שידע לשמוע ולקבל ציווי אלוקי, אברם שידע את עצמו ולא חשש מאדם, גם את אשתו הוא לקח לבדו, אותו אברם הוא גם בן לאביו, אביו לוקחו לאן שדעתו לקחתו, ומהסיבות שבדעתו.

וגם שם אין זה סוף פסוק גם בא הקב״ה ומצווהו לצאת משם.

ללכת ארצה כנען

למה ללכת ארצה כנען ומי היה כנען

ותראה כי כנען זה נזכר כבר לא מעט בפסוקים שלעיל

ט-כא וירא חם אבי כנען את ערות אביו

ט-כה ויאמר ארור כנען עבד עבדים יהיה לאחיו

י-טו..יט וכנען ילד את.. ויהי גבול הכנעני מצידון באכה גררה..

וכאן הולכים בני שם לארצו של כנען

סדר המבול: רבי אליעזר רבי יהושע

בחודש השני בשבעה עשר יום לחודש נבקעו כי מעיינות תהום יז מר חשון יז אייר

הפסקת 40 ימי הגשם כח כסליו

ויגברו המים על הארץ חמישים ומאת יום כסליו

טבת

שבט

אדר

ניסן

אייר

ויחסרו המים מקצה חמישים ומאת יום - התחלת החיסור א סיון

ותנח התיבה בחודש השביעי רשי - שביעי לכסליו הפסקת הגשם יז סיון

ויחסרו המים (רשי 60 יום) סיון

תמוז

אב

בעשירי באחד לחודש נראו ראשי ההרים - רשי עשירי לחשון - ירידה א אב

ויהי מקץ ארבעים יום.. וישלח את העורב י אלול

21 יום של שליחות היונה י אלול - א תשרי

בראשון באחד לחודש חרבו המים א תשרי א ניסן

בחודש השני בשבעה ועשרים יום לחודש יבשה הארץ כז מר חשון כז אייר

עונות השנה

ח-כב עד כל ימי הארץ זרע וקציר וקר וחם וקיץ וחרף ויום ולילה לא ישבתו

זרע חצי תשרי מרחשוון וחצי כסליו

קור קשה מחורף חצי כסליו טבת וחצי שבט

חצי שבט אדר וחצי ניסן

חורף עת זרע שעורים וקטניות החריפין להתבשל מהר

קציר חצי ניסן ואייר וחצי סיון

קיץ זמן לקיטת תאנים וזמן שמייבשים אותם בשדות חצי סיון תמוז וחצי אב

חום סוף ימות החמה שהעולם חם בהם ביותר חצי אב אלול וחצי תשרי