יד-יט

ברש״י מלמד שהיו ישראל בדין באותה שעה אם להנצל אם להאבד עם מצרים

כלומר, יתכן שהיו ישראל נאבדים, וכל המכות, וקריעת הים לא היו נודעים עד היום, והבטחת האבות היתה נאבדת גם היא.

ובהפטרת שביעי של פסח, כמדומה, נאמר שהקב״ה העלה עוד עמים מתוך עמים, ויש לעיין שם הכוונה, אבל זהו לכאורה משל לקיומו של הנס, אף לא על ידי העם שקרה לו.

יד-כא

וילך ה׳ את הים ברוח קדים עזה

ראה לעיל י-י״ג כי גם במכת ארבה התפרשה רוח קדים חזק מאוד

נסיון של עם ישראל את הקב״ה מול נסיון הקב״ה את עם ישראל

שמות טו-כה שם שם לו חוק ומשפט ושם ניסהו

שמות טז-ד הנני ממטיר לכם לחם.. למען אנסנו

שמות יז-ב וירב העם עם משה. ויאמר להם משה מה תריבון עמדי מה תנסו את ה׳

שמות יז-ז ויקרא שם המקום מסה ומריבה על ריב בני ישראל ועל נסתם את ה׳ לאמור היש ה׳ בקרבנו אם אין

דברים ו-טז לא תנסו את ה׳ אלקיכם כאשר ניסתם במסה

דברים ח-ב למען ענתך לנסתך

דברים ח-טז המאכילך מן במדבר.. למען ענתך ולמען נסתך להיטבך

דברים יג-ד לא תשמע אל דברי הנביא.. כי מנסה ה׳ אלקיכם

דברים לב-ח אשר ניסתו במסה

בין תלונת המים במרה (טו-כג) לבין תלונת המים ברפידים-מסה (יז-ב)

מה ההבדל בין מרה שלא נראה שם שנחשבה התלונה לחטא ואין בו רושם של כעס או עונש, לבין התלונה ברפידים ויקרא שם המקום מסה ומריבה על ריב בני ישראל ועל נסתם את ה׳ וכו׳, ומסה גם הוזכרה פעמיים כחטא.

טז-ג

בשבתנו על סיר הבשר, באכלנו לחם לשובע

למדנו שבמצרים היו אורחים בשר ולחם לשובע. ולא נראה שכיחשו בזה.

טז-ד

ויאמר ה׳ אל משה הנני ממטיר לכם לחם מן השמים.. למען אנסנו הילך בתורתי אם לא

בני ישראל צריכים לחם, לחם זהו צורך קיומי של האדם, וה׳ אכן נענה להם לתת להם לחם, אבל כחלק בלתי נפרד מהלחם בא גם נסיון של הילך בתורתי אם לא.

ולעיל טז-יב בין הערבים תאכלו בשר ובבקר תשבעו לחם וידעתם כי אני ה׳ אלקיכם, ידיעת ה׳ האלוקים היא חלק בלתי נפרד מאכילת הלחם.

טז-ו

ויאמר משה ואהרן אל כל בני ישראל ערב וידעתם כי ה׳ הוציא אתכם מארץ מצרים

חודש אחרי יציאת מצרים, פחות מחודש אחרי קריעת ים סוף שראו את ה׳, וכבר צריכים הוכחה כי ה׳ הוא המוציאם מארץ מצרים.

בוקר וערב

טז-ו,ז

ויאמר משה ואהרן אל כל בני ישראל ערב וידעתם כי ה׳ הוציא אתכם מארץ מצרים ובקר וראיתם את כבוד ה׳ בשמעו את תלנתיכם על ה

טז-ח ויאמר משה בתת ה׳ לכם בערב בשר לאכל ולחם בבקר לשבע

טז-יב בין הערבים תאכלו בשר ובבקר תשבעו לחם וידעתם כי אני ה׳ אלקיכם

טז-יג ויהי בערב ותעל השליו ותכס את המחנה ובבקר היתה שכבת טל

טז-ט

ויאמר משה אל אהרן אמר אל כל עדת בני ישראל קרבו לפני ה׳.. ויהי כדבר אהרן

מה ענין זה של קרבו לפני ה׳, ובמה היה שונה מכל דיבור שדבר משה אל בני ישראל בשם ה׳, ומדוע משה מצווה על אהרן שיאמר ולא אומר בעצמו. ולעיל בפסוק ו ויאמר משה ואהרן אל כל בני ישראל ערב וידעתם, נמצא שדיברו שניהם ביחד. ואחר כך בפסוק ח ויאמר משה בתת ה לכם.. נמצא שדיבר משה לבדו.

ואולי כיוון שנגלה עמוד הענן ומתוכו דיבר ה׳ על משה, לכן דיבר אליהם אהרן, רק שלפי זה הכתובים אינם כסדרם.

טז-יג

ויהי בערב ותעל השליו

ראה במדבר (יא-לא..לה) לגבי שתי פרשיות השליו שאנו מוצאים ובשתי מקומות נראים שהיו, האחת קודם מדבר סיני והאחת אחרי.

טז-כב..כג

ויהי ביום השישי לקטו לחם משנה שני העמר לאחד ויבאו כל נשיאי העדה ויגידו למשה ויאמר אלהם הוא אשר דבר ה׳ שבת שבתון שבת קדש לה׳ מחר

מצד אחד העם לוקטים ביום השישי שני עומר לאחד ומצד שני כל הנשיאים באים לומר זאת למשה. מדוע.

ותראה כי מצד אחד אסור להותיר מיום ליום והנותר מעלה תולעים, ומצד שני ביום שישי חייבים להותיר לשבת ואז הוא נותר לשבת כתיקונו. בתוך הלחם עצמו יש את התכנית אם להיות לחם לאותו יום ולהעלות תולעים ליום מחר, או להיות לחם לשבת.

וכאן בפעם ראשונה שמעו עם ישראל את דבר השבת, שבת שבתון שבת קדש לה׳, דרך הלחם, ועל דבר הלחם, כל השבת שלהם היא דרך ההתייחסות ללחם שלהם.

וכך לקמן טז-ל וישבתו העם ביום השביעי. השביתה היתה או התחילה בזה שלא יצאו איש ממקומו לבקש את הלחם. והאם זו עיקר השבת לשבות מבקשת הלחם התמידית שלנו.