אם בחוקותי תלכו

הברכות אינם ארוכות ומפורטות כמו הקללות.

כאשר הכל מתוקן, הגשם יורד בעתו, היבול צומח ומתברך, לא חסר לאדם מה לאכול, ושלום בארץ, אין ידיעה מכמה פרטים מורכב הטוב הזה, הטוב הוא טוב פשוט.

רק כאשר הטוב הזה אינו מגיע לאדם במלואו, מתברר לאדם בכל פרט ופרט מחייו תתכן קללה, תקלה, או אפילו רק העדר ברכה, רק אז ניכר כמה טוב הוא הטוב.

כו-ט

ופניתי אליכם

רש״י אפנה מכל עסקי לשלם שכרכם

כו-יז

ונתתי פני בכם

רש״י פנאי שלי, פונה אני מכל עסקי להרע לכם

נכרת השגחה פרטית לטובה ולרעה.

ומדוע ? הלא לעולם הכל בא במשפט, והאדם מקבל את שכרו במדוייק גם בלי שיפנה הקב״ה מכל עסקיו. מה משמעות הפניה מכל העסקים כאן ?

ואולי החידוש כאן הוא שהאדם רשאי לראות את הנהגה זו, שבשונה משאר הנהגות שבהם האדם משולם על שכרו אך לא תמיד ידע איך ומתי, כאן השכר יהיה ניכר לאדם באופן שהוא רואה כיצד ההנהגה הסדירה נעצרת כביכול הקב״ה פונה מכל עסקיו, כדי לשלם את שכרו.

הקללות אולי נראות כמו עונש, אך לכאורה באמת הם מתארות רדיפה ללא ויתור, באופן שאינו מעניש לבד, אלא באופן שמחייב לבסוף את: והתודו את עונם ואת עון אבתם.. או אז יכנע לבבם הערל. כלומר אין ויתור על כלל ישראל גם במחיר הענשתם והרעה להם.

כו-מו

אלה החקים והמשפטים והתורת אשר נתן ה׳ בינו ובין בני ישראל בהר סיני ביד משה

כאן אולי מסתיים הדיבור בהר סיני שהתחיל בפרשת בהר כה-א וידבר ה׳ אל משה בהר סיני לאמר

ותראה כי הדיבור פתח בענייני שביעית ויובל, שמיטת הארץ חזרת הארץ לבעליה, וסיים בגלות ישראל מהארץ וריצוי של שבתתיה.