ט-יז

מלבד עולת הבוקר

ומדוע לא הוזכרה עשיית עולת הבוקר ?

וכן, מדוע לא הוכרה עשיית הקטורת, וראה רש"י להלן כג שנכנסו ויצאו עבור הקטורת. ולפי״ז מדוע ברמז ?

ט-כד

ותצא אש מלפני ה׳ ותאכל על המזבח את העולה ואת החלבים

י-א

ותצא אש מלפני ה׳ ותאכל אותם

י-א

ויקריבו לפני ה׳ אש זרה אשר לא צווה אותם

ובחז״ל חלקו מדוע מתו בני אהרן, אם משום שנכנסו שתויי יין או שהורו הלכה בפני משה רבם

ומדוע לא למדו את הפסוק כפשוטו משום אש זרה אשר לא צווה אותם.

אולי הקריבו את הקטורת שלא הוזכרה כאן שהקטיר אהרן.

והטעם של הורו הלכה יכול להוכיח כן שלא טעו בעצם המעשה אלא בהלכה שהורו

ויקריבו לפני ה׳ אש זרה אשר לא צוה אתם

קטורת לא נאמר אלא אש

יא-ב

וידבר ה׳ על משה ואל אהרן לאמר אלהם

וברש״י צווה למשה שיאמר לאהרן שיאמר לאלעזר ואתמר, והושוו להיות שלוחים בפרשה זו לפי שקבלו עליהם את הדין בדמימה.

וצ״ע, מה שייך שכרם דווקא לפרשה זו של היתר ואיסור אכילה.

ועוד קשה מדוע לא ביאר כן לגבי י-ח ששם התייחד הדיבור רק לאהרן בענין יין ושכר אל תשת.

ובתחילת אחרי מות, נאמר ציווי נוסף לגבי ׳אל יבוא בכל עת אל הקדש׳ שהוא נאמר גם בעקבות מתת בני אהרן, והוא לא נאמר לאהרן אלא למשה שיאמר לו.