סימני טומאה וטהרה בצרעת:

בעור רגיל

לטומאה באחת מארבע מראות, שאת ותולדתה, בהרת ותולדתה. (ראה רש״י פסוק מב) ביחד עם או:

1. עמוק מראהו מן העור ושערו הפך לבן.

2. פשה הנגע אחרי שבוע הסגר או אחרי שהוכהה ונטהר.

3. עמד הנגע בעינו אחרי שבועיים הסגר.

4. מחית בשר חי בשאת. (האם צריך שיהיה המראה עמוק מעור בשרו ?)

לטהרה:

1. אין עמוק (ו או ?) אין שער לבן, וכהה הנגע אחר שבועיים הסגר (מה הדין אחרי שבוע ?).

2. שער שחור צמח בו (כך נראה ברש"י פסוק לא)

3. כיסתה הצרעת את כל גופו לכל מראה עיני הכהן.

בעור עם שחין ונרפא, או מכות אש

לטומאה:

1. נהפך שער לבן בבהרת ומראה עמוק מן העור.

2. פשה אחרי שבוע הסגר.

לטהרה:

אין בה שער לבן או (וגם ?) איננה שפלה מן העור, ועמדה בעינה אחר שבוע הסגר.

אבל ראה יג-כח ״ואם תחתיה תעמד הבהרת לא פשתה בעור והיא כהה״ וצריך לדעת האם דווקא בהוכהתה כמו בנגעי עור רגיל, אבל בעומדת בעינה אינה טהורה.

ובשונה מבהרת בעור רגיל שעמידה בעין אחרי שבועיים הסגר טמאה, כאן עמידה בעין טהורה.

ואולי זו הכוונה (יג-כג) ואם תחתיה תעמוד הבהרת לא פשתה צרבת השחין היא וטהרו הכהן. למרות שעמידה בעין היא סימן טומאה, אבל אם יש הסבר לתלות בו, הרי היא טהורה.

בראש או בזקן

לטומאה במראה נגע עמוק מהעור אבל לא בארבע מראות שאת ותולדתה בהרת ותולדתה (ראה רש״י פסוק מב)

יחד עם או:

1. מראה עמוק מעור בשרו ושערו צהוב

2. פשה אחרי שבוע הסגר, או אחרי טהרתו משבועיים הסגר ללא פשיון.

(וצריך לדעת אם גם אחרי טהרה שצמח בו שער שחור ראה לקמן.)

לטהרה:

שער שחור צמח בו.

עמד הנגע בעינו אחרי שבועיים הסגר.

צריך לדעת אם כמו בעור רגיל טהור שאחר שבועיים עומד בעינו טהור הוא רק אם הוכהה, גם כאן כן, או שאינם דומים בזה.

צריך לדעת אם ישנה טהרה של שבועיים הסגר בלא פשיון יחד עם שער שחור ראה לקמן ופסוק לז

והבדל יש בין שער שחור לעמד בעינו אחרי שבועיים, כי בעמד בעינו אחרי שבועיים טהור רק באינו פשה, אבל בפשה חוזר לטומאה, ואילו בצמיחת שער נראה שאינו חוזר לטומאה אף אם פשה, כיוון ששער שחור מטהר מיד ראה פסוק לא.

אך מאידך ראה פסוק לז ״ואם בעיניו עמד הנתק ושער שחר צמח בו נרפא הנתק״ ומדוע רק בעמד בעינו, אם שער שחור הוא סימן טהרה תמיד.

בבגדים

לטומאה:

1. פשה אחרי שבוע הסגר.

2. נשאר בעינו ולא הוכהה אחרי שבוע הסגר, כיבוס ושבוע נוסף של הסגר.

3. נראה שוב אחרי: שבוע הסגר שלא פשה בו, כיבוס, הסגר שבוע נוסף, הכהיית מראהו וקריעתו מן הבגד.

לטהרה:

הסגרה שבוע ואי פשיון, כיבוס (המתנה שבוע ?) וסר לגמרי, כיבוסו (ברש"י טבילתו) שנית.

הסגרת שבוע ואי פשיון, כיבוס, הכהיית מראהו, הסגרה שנית, הכהיית מראהו, קריעתו ואי חזרתו בבגד. (הסגרה ?) (וכיבוסו - טבילתו שנית ?).

בבתים (פרשת מצורע)

לטומאה

נגע > שבוע הסגר > פשיון > חליצת אבנים וטיחה > (וברש״י שבוע הסגר) וחזרת הנגע

נגע > שבוע הסגר > עמד בעינו > שבוע הסגר > פשיון > חליצה וכו׳ > (וברש״י שבוע הסגר) חזרת הנגע

נגע > שבוע הסגר > עמד בעינו > שבוע הסגר > עמד בעינו > חליצה וכו׳ > (וברש״י שבוע הסגר) חזרת הנגע

לטהרה

נגע > שבוע הסגר > פשיון > חליצה וכו׳ > (וברש״י שבוע הסגר) כל עוד שלא חזר

נגע > שבוע הסגר > עמד בעינו > שבוע הסגר > פשיון > חליצה וכו > (וברש״י שבוע הסגר) כל עוד שלא חזר

נגע > שבוע הסגר > עמד בעינו > שבוע הסגר > עמד בעינו > חליצה וכו׳ > (וברש״י שבוע הסגר) כל עוד שלא חזר

יג- לב

וראה הכהן את הנגע ביום השביעי והנה לא פשה הנתק ולא היה בו שער צהוב ומראה הנתק אין עמוק מן העור

וברש"י הא אם פשה או היה בו שער צהוב טמא

ובפסוק משמע שצריך שלא יתקיים אף אחד מהתנאים, לא פשה, לא שער צהוב, ואין עמוק. ולכאורה גם עמוק לבד היה צריך לטמא.

יג - לז

ואם בעיניו עמד הנתק ושער שחור צמח בו נרפא הנתק

אם מדובר כאן אחרי שבועיים הסגר, כבר נאמר למעלה (פסוק לד) שעמידה בעיניו מטהרתו.

ואם שער לבד הוא סימן טהרה, כמו שגם משמע ברשי פסוק לא, מדוע צריך שיעמוד בעיניו.

או ששער הוא סימן טהרה רק אם לא פשה.

יג - מ

קרח הוא טהור הוא

וברש"י טהור מטומאת נתקין, שאינו נדון בסימני ראש וזקן, שהם מקום שער, אלא בסימני נגע עור בשר בשער לבן, מחיה ופשיון:

ויש להבין במה שונה פשיון של נגע משל ראש וזקן, התינח שער לבן ולא שער צהוב, ומחיה שלא הוזכרה בראש ובזקן, אך פשיון נראה שדין אחד לו בין בעור בין בראש וזקן, שאם פשה אחרי שבוע הסגר טמא ואם עמד בעינו אחר שבועיים הסגר גם טמא.

ובפסוק מג חילק רש"י בין בשר דיני עור בשר לדיני ראש וזקן רק בחילוק של ארבע מראות, ולא הביא את שיער ופשיון.