יד-יא

רש"י לפני ה' - בשער נקנור ולא בעזרה עצמה לפי שהוא מחוסר כיפורים

האם במשכן היה גם שער כזה ? ומדוע רש"י אינו מפרש את הפסוק על המשכן

כמה השתנתה טהרת וכפרת מצורע זה

הזאה, גילוח, המתנת שבעת ימים, גילוח נוסף, שלשה קרבנות: אשם, חטאת ועולה, הזאת דם אשמו אל מול קדש הקדשים, נתינת דם ושמן על תנוך אוזנו,

יד-כא..לב

ואם דל הוא

ראה שפרשת ואם דל הוא מיסודה באה על השוני שיש בקרבנות הדל לעומת שאינו דל, אבל בפועל רוב הפרשה עוסקת בקרבן האשם של הדל ובפירוט הזאות ומתנות הדם והשמן שדווקא בדברים אלו הם שווים הדל ושאינו דל.

יד-מד

ובא הכהן וראה והנה פשה

וראה ברש״י את הדינים שלמדו כאן רבותינו

ותראה שהתייחדה פרשת נגעי בתים משאר נגעים בכמה עיקרי דינים שאינם כתובים בפרוש, ודרשום רבותינו מרמז

1. שאין כוונת ״והנה פשה״ לומר שטמא רק בפשיון, כי החוזר טמא אפילו אם חזר רק לגודלו הראשון.
2. שאין כוונת ״ואם ישוב הנגע״ לומר מיד, אלא אחרי שקוצה את הבית וטח יש להסגירו שבוע (פסוק מג ואם ישוב הנגע וברש״י)
3. פסוק לט ״ושב הכהן ביום השביעי וראה והנה פשה״ ולא נאמר הדין באינו פושה, ודינו בשבוע שני הסגר.
4. בשבוע שני הסגר כאשר בראשון עמד בעינו - אם פשה וכן אם עמד בעינו - חולץ קוצה וטח ומסגיר שבוע.

טו-לא

והזרתם את בני ישראל מטמאתם ולא ימתו בטמאתם בטמאם את משכני אשר בתוכם

תראה כי זה סיכום כל הפרשה העוסקת בטומאה וטהרה, ורק כאן נאמר כי הטומאה והטהרה האלו הם ביחס ל״משכני אשר בתוכם״, כלומר בני ישראל צריכים להיות רחוקים מן הטומאה וזה מחמת המשכן אשר בתוכם, ולמרות שאינם מחוייבים לבוא למשכן או לגעת בקדשים, המשכן מחייבם על הטהרה.