לג-א

אשר ברך משה איש האלקים

האם נקרא משה בעוד מקום איש האלקים, ומה משמעות הכינוי הזה

לג-טז

וממגד ארץ ומלאה ורצון שכני סנה

צריך לדעת אם זהו הסנה שנגלה בו ה׳ אל משה בפעם הראשונה, מדוע הוזכר דווקא כאן, ומדוע מכנה משה את הקב״ה כ״שכני סנה״ על מעשה שהיה פעם אחת.

לד-ד

הראתיך בעיניך ושמה לא תעבור

הנה משה עומד ורואה את הארץ אשר מסר נפשו וכל עצמו להביא את ישראל אליה, ושם במקום בו עומד ורואה, שם מיתתו.

לד-ח

ויבכו בני ישראל את משה.. שלושים יום ויתמו ימי בכי אבל משה

והרי אם היו שלושים, בודאי שתמו.

ותראה שהתורה שתקופתה הכתובה היא מימי בריאת עולם ועד מות משה, אינה מסתיימת ביום מיתת משה אלא מציינת את ההמשך של ימי בכיו, תומת ימי בכיו ויהושע בן נון.. וזה רק מחד כי מאידך התורה כן מסיימת במשה, ולא קם נביא עוד בישראל כמשה.. לכל האתת.. ולכל היד החזקה.. אשר עשה משה לעיני כל ישראל. זוהי תורת משה.